การดูแลรักษาเล็บด้วยผลิตภัณฑ์ต่างๆ การรักษาให้เล็บแข็งแรง การหลีกเลี่ยงนิสัยแย่ๆ
ความชุ่มชื้นจะช่วยฟื้นฟูเล็บหลังจากการทำเล็บเจลที่ทำลายความชุ่มชื้นตามธรรมชาติของเล็บเป็นอย่างมาก คุณสามารถซื้อครีมทาเล็บได้ที่ร้านจำหน่ายอุปกรณ์เสริมความงามหรือห้างสรรพสินค้าในท้องถิ่น คุณควรจะทาครีมทาเล็บทุกวัน โดยทาบนเล็บและหนังรอบๆ เล็บด้วย  หาครีมบำรุงเล็บและจมูกเล็บที่มีส่วนผสมของเปปไทด์ซึ่งให้ความชุ่มชื้นและบำรุงให้เล็บแข็งแรง ทาครีมทุกครั้งที่คุณล้างมือ เนื่องจากการล้างมือทำให้เล็บแห้ง อย่าลืมเช็ดมือให้แห้งสนิทหลังจากล้างด้วยเช่นกันเพราะว่าจะช่วยลดโอกาสที่จะทำให้เล็บแห้งได้ แช่เล็บในนมอุ่นสัปดาห์ละครั้ง นมจะทำให้เล็บขาวขึ้น และขจัดเศษสีที่เหลืออยู่ได้ นอกจากนี้ยังช่วยเพิ่มความแข็งแรงให้เล็บเพราะมันจะดูดซับสารอาหารจากนม  อุ่นนมในชามโดยใช้นมแค่พอที่จะแช่เล็บ คุณอาจจะอุ่นนมในไมโครเวฟหรือบนเตาก็ได้ นมควรจะอุ่นเมื่อสัมผัส แต่ไม่ร้อนมากจนไม่สามารถแช่นิ้วสบายๆ ได้ แช่เล็บเป็นเวลา 5 นาที จากนั้นล้างออกแล้วเช็ดให้แห้งสนิท ทาครีมบนเล็บเมื่อเสร็จแล้ว หลังจากการทำเล็บเจล เล็บอาจจะเป็นคลื่นและมีขอบที่ไม่สม่ำเสมออื่นๆ จึงควรจะใช้ที่ขัดเล็บเพื่อทำให้เล็บเรียบ เน้นเฉพาะกับส่วนที่เป็นคลื่น ทำทุกวันจนกว่าเล็บจะหายดี การขัดเล็บยังช่วยส่งเสริมการไหลเวียนเลือดอีกด้วย ซึ่งสามารถทำให้เล็บแข็งแรงขึ้นได้ คุณสามารถซื้อถุงมือเคราตินได้ที่ร้านจำหน่ายอุปกรณ์เสริมความงามหรือทางออนไลน์ ถุงมือเป็นวิธีที่ยอดเยี่ยมในการเสริมสร้างความแข็งแรงให้เล็บหลังจากการทำเล็บเจล ใช้ถุงมือตามเวลาที่แนะนำบนบรรจุภัณฑ์ สามารถสวมถุงมือได้ในระหว่างทำกิจกรรมยามว่างต่างๆ อย่างเช่น อ่านหนังสือและดูโทรทัศน์ วิธีนี้ใช้ได้ผลดีถ้าคุณไม่ชอบเล็บขัด ให้ใช้ผลิตภัณฑ์บำรุงเล็บแบบใสหลังจากการทำเล็บเจลแทนที่จะทำเล็บสีสดใสหรือใช้ผลิตภัณฑ์เจลอีก คุณสามารถหาน้ำยาบำรุงเล็บแบบใสหรือสีทาเล็บสูตรที่มีน้ำยาบำรุงเล็บได้ที่ร้านขายยาและร้านเสริมสวย มองหาน้ำยาบำรุงเล็บที่ระบุว่า "สำหรับเล็บที่มีปัญหา" ถ้าคุณปล่อยให้เล็บยาวทันทีหลังจากการทำเล็บเจล เล็บของคุณจะมีแนวโน้มที่จะหักหรือมีปัญหา ตัดเล็บให้สั้นในขณะที่ฟื้นฟูจากการทำเล็บเจล ตัดเล็บให้เป็นทรงกลมเนื่องจากเป็นรูปทรงที่แข็งแรงที่สุด อย่าตะไบเล็บแบบเลื่อยไปมา แต่ให้ค่อยๆ ตะไบแบบรูดไปในทิศทางเดียว ถ้าเล็บไม่ฟื้นตัวเร็วเท่าที่คุณต้องการ ให้ทำเล็บอีกครั้ง และบอกช่างทำเล็บว่าคุณต้องการปกป้องเล็บไม่ให้เสียหาย พวกเขาจะสามารถดูแลรักษาเล็บอย่างถูกต้องเพื่อให้เล็บของคุณแข็งแรงในขณะที่พวกมันฟื้นตัวจากการทำเล็บเจล นิสัยการกินของคุณสามารถส่งผลต่อความแข็งแรงของเล็บได้ ดังนั้นการกินที่ดีต่อสุขภาพหลังจากการทำเล็บจึงเป็นสิ่งสำคัญ ให้แน่ใจว่าได้รับโปรตีน ไบโอติน และแคลเซียมในปริมาณที่เพียงพอ  อาหารจากผลิตภัณฑ์นมเนยเป็นแหล่งโปรตีนและแคลเซียมที่ดีเยี่ยม ผักใบเขียวอย่างเช่นผักโขมและคะน้าก็เป็นอาหารที่อุดมไปด้วยแคลเซียมเช่นกัน มีหลักฐานบางอย่างบ่งชี้ว่าเยลลี่ทำให้เล็บยาวเร็วขึ้น ดังนั้นควรตุนเยลลี่ไว้ถ้าคุณชอบ ถ้าสีทาเล็บเริ่มลอกและแตก คุณอาจจะอยากดึงมันออก อย่างไรก็ตามสิ่งนี้จะทำให้เล็บเสียหายมากขึ้น ถ้าคุณต้องการจะล้างสีทาเล็บออก ให้นัดร้านทำเล็บใหม่หรือไม่ก็ล้างออกด้วยตัวเองอย่างระมัดระวัง สีเจลนั้นอาจจะสนุก แต่เมื่อใช้มากเกินไปจะส่งผลต่อสุขภาพเล็บอย่างรุนแรง พักจากการทาสีเจลเป็นครั้งคราวเพื่อให้เล็บสามารถฟื้นตัวได้บ้างพอประมาณ ลองทำเล็บแบบเคราตินในช่วงพักจากการทำเล็บเจลดู ให้ดันจมูกเล็บกลับลงไปหลังการทำเล็บเจลแทนการตัด จมูกเล็บจะปกป้องเล็บใหม่ที่กำลังจะงอก ดังนั้นพวกมันจึงจำเป็นสำหรับการฟื้นตัวหลังจากการทำเล็บเจล คุณควรจะดูแลรักษาจมูกเล็บด้วยครีมและเจลบำรุงจมูกเล็บในระหว่างกระบวนการฟื้นฟูเช่นกัน การล้างเล็บที่ถูกต้องจะช่วยรักษาให้เล็บแข็งแรง ก่อนที่คุณจะล้างสีทาเล็บออก ให้ขัดเล็บด้วยตะไบเล็บเพื่อกำจัดความเงาด้านบน เพื่อที่คุณจะเห็นเล็บธรรมชาติที่อยู่ด้านล่างเล็กน้อย จากนั้นชุบสำลีในน้ำยาล้างเล็บที่มีอะซิโตนและโปะบนเล็บให้แน่นโดยใช้เทปกาว ปล่อยก้อนสำลีทิ้งไว้บนเล็บ 15 นาที ทำเช่นนี้กับแต่ละนิ้ว ถ้ายังมีสีทาเล็บหลงเหลืออยู่ ให้ใช้ที่ดันจมูกเล็บแซะออก
ทำให้เล็บชุ่มชื้น. แช่เล็บสัปดาห์ละครั้ง. ขัดเล็บ. ใช้ถุงมือเคราติน. ใช้น้ำยาบำรุงเล็บ. ไว้เล็บสั้น. ปกป้องเล็บ. กินอาหารที่ดีต่อสุขภาพ. อย่าแกะสีทาเล็บ. พักจากการทาสีเจลในบางโอกาส. อย่าตัดจมูกเล็บ. ล้างสีทาเล็บออกอย่างปลอดภัย.
https://www.wikihow.com/Repair-Nails-After-a-Gel-Manicure https://www.wikihow.com/Repair-Nails-After-a-Gel-Manicure https://www.wikihow.com/Repair-Nails-After-a-Gel-Manicure
Treating Your Nails with Products Keeping Your Nails Strong Avoiding Bad Habits